google/wiki40b huggingface dataset:
Sète

Historie

Landsbyen som lå her begynte å vokse da kanalen Canal du Midi, som knytter Middelhavet til Atlanterhavet, sto ferdig i 1681. Byen ble kalt Cette fram til 1927. Rundt århundreskiftet 1800/1900 hadde den en betydelig innvandring fra Italia.

Geografi

Byen er bygget på og rundt Mont St. Clair, og ligger i den sørøstlige enden av Étang de Thau, en lukket saltvannssjø som blir benyttet til dyrking av østers og muslinger. På den andre siden ligger Middelhavet.

Transport

Sète er det østlige utgangspunktet til Canal du Midi, og ligger 25 minutter med tog fra Montpellier.
From Liverpool to Leicester Square

From Liverpool to Leicester Square var den første turneen til den engelske sanger-låtskriver Melanie C. Turneen varte fra 27. september 1999 til 1. november 1999.
Syntax TerrOrkester

Bakgrunn

Gruppa består av hovedmedlemmene Knut Andreas Knutsen / Kunt Kunsten, Ola Høyer (Cortex, m.fl) , Øyvind Solheim (DATAROCK / Ungdomskulen / BAERTUR) og Jørgen Træen / Sir Dupermann.  
Gruppen spilte først under navnet Syntax Ether Demo (Syntax TerrOrkester + the Ether) og hadde da en plateutgivelse. 
Denne er blitt spilt på NRK og var en medvirkende årsak til at de ble kåret til Ukas Urørt på NRK P3.
I 2008 ble de tildelt Sparebanken Vest sitt kunstnerstipend i kategorien lyd – komposisjon og nyskapende musikk i alle sjangre.
I 2012 fikk tildelt kulturstipend i Karmøy kulturpris.
Rasul

I islam er en rasul ( رسول; arabisk: «budbringer») en av fem personer sendt av Allah med et budskap. 
Ifølge Koranen sendte Gud mange profeter (anbiyaa, entall nabi) til menneskeheten, og Muhammed omtales både som nabi og rasul; begge ordene betyr profet eller sendebud. Senere muslimsk teologi trekker et skille mellom de mange og de fem. 
Blant de mange profetene som nevnes i Koranen trekkes fem fram som rasul: Ibrahim, Musa (Moses), David, Isa (Jesus), og Muhammed, fordi de bringer en «lov» eller «tekst» til sitt folk.
Firewall

Firewall er en amerikansk spenningsfilm fra 2006. Harrison Ford og Paul Bettany spiller de viktigste rollene.
EM i terrengløp 2016

Europamesterskapet i terrengløp 2016 ble arrangert i Chia i Italia 11. desember 2016.
Løypa var ca. 10.150 meter for menn og 8.150 meter for kvinner. I U23-klassen var løypa ca. 8.150 meter for menn og 6.150 meter for kvinner. I juniorklassen var løypa ca. 6.150 meter for menn og 4.150 meter for kvinner.
Saki Ueno

Landslaget

Saki Ueno spilte 1 landskamp for Japans kvinnelandslag.
Litosfære

Litosfære («steinete sfære», fra gresk λίθος (lithos), «stein») er det faste, ytterste laget på en steinete planet. På Jorden inkluderer litosfæren jordskorpen og det øvre laget av mantelen som er forbundet tvers over Mohorovicics diskontinuitetsflate. Den såkalte Moho-linjen deler litosfæren i to: Jordskorpe og øverste del av øvre mantel. Ved overgangen til den dypereliggende astenosfæren øker litosfærens temperatur på 1 250°C brått til 1 450°C i astenosfæren. Astenosfæren som er det svakere, varmere og dypere laget av den øvre mantelen. 
Litosfærens tykkelse er variabel på ulike steder, og øker over tid, noe som er forårsaket av at jordens konveksjonssystem kjøler jordskorpen, og at dette da ledes nedover. Litosfæren er også oppdelt i tektoniske plater, som beveger seg uavhengig av og langs hverandre. Disse bevegelsene av litosfæriske plater kalles platetektonikk.

Historie

Modellen om litosfæren som jordens sterke, ytre lag, ble utviklet av Barrell, som skrev en rekke artikler som introduserte modellen. Modellen var basert på tilstedeværelsen av betydelige mengder gravitasjonsavvik over kontinentalskorpen, hvorav han avledet at det måtte finnes et sterkt øvre lag (som han kalte litosfæren) over et svakere lag som var flytende (som han kalte astenosfæren). Disse idéene ble bygget videre på av Daly (1940) og har hatt bred aksept blant geologer og geofysikere. På tross av at disse idéene om litosfæren og astenosfæren ble utviklet lenge før platetektonisk teori ble lansert på 1960-tallet, er modellen om en sterk litosfære som hviler på en svakre astenosfære, av vesentlig betydning for den teorien.
Biffy Clyro

Biffy Clyro er et rockeband etablert i Kilmarnock, Skottland i 1995. Bandet er en trio bestående av gitarist og vokalist Simon Neil, og tvillingene James Johnston og Ben Johnston på bass og trommer. De er kjent som et liveband, og har en stor fanskare over hele verden. Ropet man vanligvis benytter på konserter er «Mon the Biff», som essesielt betyr «Kom igjen, Biff» (som i Biffy Clyro).
Jørgen Kocks hus

Historie

Jørgen Kock ble kong Christian IIs myntmester i 1518. I årene 1522–24 oppførte han bygningene ved Stortorget (den gang Store Torv) og la Danmarks myntproduksjon inn i sin egen gård. Av den opprinnelige gården står stadig tre bygninger. Disse ble restaurert og rekonstruert under arkitekt Sture Kelfve i 1967, mens bygningene ble bygningsminne i 1993.

Bygningene

Jørgen selv og hans kone Citze Cortsdatter van Nuland, enke etter borgermester i København, Whalter Kniphof, bodde i hjørnebygningen. Dette treetasjes huset er oppført i en stilblanding mellom nordisk sengotikk og hollandsk renessanse. Bygningen har flere dekorative detaljer, hvorav de fleste i dag er kopier. I en hjørnenisje ses jomfru Maria stående på en halvmåne bærende på Jesusbarnet. I forbindelse med billedstormene opp til reformasjonen, var denne skulpturen en av de få katolske som fikk være i fred. Sokkelen bærer årstallet 1525. Samme årstall ses over en av fasadens øvre luker. Over en annen luke ses ekteparets våpenskjold. Stenarbeidene tilskrives Christian IIs byggmester i København Michiel van Haerlem. Fasadene har opprinnelig vært i engelsk rødt, mens stenarbeidene har vært bemalt i gult og sort.
Den mindre bygningen mot Stortorget hører til hovedbygningen. Her fantes Kocks banklokale i førsteetasjen og hans private festsal i etasjen over. Bygningen langs Västergatan ble opprinnelig bygget som et rekkehus i to etasjer med tre boliger til utleie. Den østlige leilighet inntil hjørnehuset var en del av Kocks private bopel. I bygningenes indre ses rester av veggmalerier, deriblant religiøse motiver, bjørn og papegøye samt en rotte som gjemmer seg i en manns skjegg. Kjellerne har krysshvelvinger.
I sommeren 1524 besøkte den nyutnevnte svenske konge Gustav Vasa Malmø til fredsmøtet med kong Frederik og tyske kjøpmenn. Da bodde han en ukes tid i Jørgen Kocks praktgård.
Celso Vieira

Karriere

Han har spilt for Internacional, Portuguesa og Vegalta Sendai.
Skole- og læringsforskning

NTNU Skole- og læringsforskning er en enhet for oppdragsforskning ved Program for lærerutdanning. Enheten skal bidra til å frambringe forskningsbasert kunnskap for skoleutvikling. Enheten er tett integrert med PLUs øvrige virksomhet, og har spesielt fokus på følgende tematiske områder: Ledelse, skoleutvikling, organisering, Frafall, yrkesvalg, forebygging, IKT og læring, Realfag, Demokrati og dannelse, Lærerprofesjonen, lærerutdanning og yrkesutøvelse, Læringsarenaer.
Blackburneus

Utseende

Små (3 - 5 millimeter), litt flate, halvmatte, gjerne rødbrune gjødselbiller. Hodet er skovlformet, gjerne litt innbuktet foran. Pronotum er avrundet firkantet, fint punktert. Dekkvingene har fine punktrader, kan være kledt med korte, oppstående hår.

Levevis

Disse billene lever i møkk. Artene finnes helst på sandige steder. Noen arter lever i ganger gravd av gnagere eller skilpadder.

Utbredelse

Slekten er utbredt i Afrika, Sørøst-Asia og Amerika.
Navigasjonssatellitt

En navigasjonssatellitt er en kunstig satellitt som sender signaler til primærplaneten til bruk i navigasjon.
Alle dagens navigasjonssatellittsystemer består av konstellasjoner av mange satellitter. NAVSTAR Global Positioning System (dette system omtales i dagligtalen som «GPS») består av ca. 27 operative satellitter. Disse sender signaler samtidig slik at man får krysspeilet sin posisjon på Jorden. Systemet har sin opprinnelse i det amerikanske militæret, men har nå flest sivile brukere. Det russiske systemet Glonass benytter et system som er svært likt GPS. Den siste av de 24 satellittene i GLONASS ble skutt opp fra Plesetsk kosmodrom 3. oktober 2011. GPS og Glonass kretser i 20 000 km høye baner. 
Galileo-satellittene er et sivilt europeisk program. De 30 satellittene forventes å kretse i 23 222 km høye baner. De to første operasjonelle satellittene skytes opp i oktober 2011.
Mediegrafiker

Mediegrafiker er en yrkestittel innen grafisk bransje. Utdannelsesløpet innebærer yrkesrettet utdanning med opplæring i bedrift i tredje og fjerde år, det vil si etter at VG2 Medier og kommunikasjon er bestått.
Lærlingetiden tilbringes i en førtrykksbedrift (førtykksavdeling, reklamebyrå eller liknende). Bestått læretid (fagprøve) gir yrkeskompetanse med fagbrev og yrkestittelen mediegrafiker.
Kapittelhus

Et kapittelhus er et rom eller en bygning i en katedral eller et kloster der kannikene eller munkene holdt møter. Navnet kommer av at møter der hele kommuniteten var samlet for å ta avgjørelser kalles kapittel (i en katedral kalles det domkapittel). Rommet brukes også ofte ved tidebønnene. De første kapittelhusene kom sannsynligvis i det 9. århundre.
Rommet er normalt innredet med benker langs langveggene, en eller flere rader avhengig av hvor mange som tilhører kommuniteten, og et sete for den som leder møtet på den ene kortveggen.

Karteuserne

Karteuserordenens kapittelhus (kalt chartreuse etter deres moderkloster) er spesielle, da det ved siden av spisesalen er det eneste rommet hvor munkene regelmessig omgås hverandre; ellers lever de sine liv på cellene.
Priasilphidae

Utseende

Små (3 – 5,5 mm), ganske brede biller, oversiden uten lange hår. Hodet er kort og bredt (Priastichus) eller avalngt med tydelig "snute". Fasettøynene er nokså store, ovale og noe utstående. Antennene er 11-leddete, omtrent så lange som hodet og brystskjoldet til sammen. Det innerste leddet er tykt, de tre ytterste danner en lite markert kølle. Brystskjoldet (pronotum) er lengre enn bredt (Chileosilpha) eller bredere enn langt (Priasilpha og Priastichus), tilsmalnet framover, med markert sidekant, ofte med knøler på siden. Bortsett fra hos Chileosilpha har sidekanten en "knekk" omtrent på midten, foran og bak denne er det rettlinjet. Brystskjoldet er tydelig smalere enn dekkvingene hos Chileosilpha, omtrent like bredt hos Priasilpha og bredere enn dekkvingene hos Priastichus. Dekkvingene er avlange, langt tilspisset bak. De mangler punktrekker men har ofte noen store, ovale knøler som av og til er vokst sammen til lengdelister. Beina er middels lange og slanke. Larvene er noe avlange, mer eller mindre elliptiske på form, hodet er temmelig flatt med sylindriske, kraftige antenner. Ryggsiden er ganske hard (sterkt sklerotisert). Hvert ledd har en fingeraktig utvekst på hver side av ryggplaten, denne er kledt med lange hår. Både larvene og de voksne billene er ofte dekket av rusk og rask som fester seg i ujevnheter på kroppen og bidrar til å kamuflere dem.

Kilder

Leschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families.
Invertebrate Systematics 19 (1): 17-73. Med tegning av de fleste artene.
Irrasinus

Utseende

Små (3,2 - 5,2  millimeter), avlange, matte, hårete, mørkbrune til svarte gjødselbiller. Hode og pronotum er tett punkterte. Hodet er skovlformet, tydelig innbuktet foran. Pronotum er avrundet, tett punktert, med markert bakrand på sidene. Dekkvingene er avlange, fint hårete og har kraftig mikroskulptur, punktstripene er middels kraftige.

Levevis

Artene lever trolig av gjødsel på jordoverflaten. De er aktive om vinteren.

Utbredelse

Slekten er utbredt i det sørøstlige USA.
Annihilasjonisme

Annihilasjonisme er troen på at enkelte mennesker og alle falne engler etter dommens dag vil bli totalt utslettet og ikke eksistere, eller at deres bevissthet vil opphøre, snarer enn å lide en evig pine i helvete.
Annihilasjonismen er direkte relatert til læren om betinget udødelighet, ideen om at menneskets sjel ikke er udødelig uten at den gis evig liv. Den forsikrer at Gud til slutt vil ødelegge de syndige, og at kun de rettferdige vil leve i udødelighet. Syvendedagsadventistene tror at Guds kjærlighet er beskrevet som en altfortærende ild, og at de syndige ikke kan eksistere i Guds nærvær. De som velger å forkaste frelsen gjennom deres egen frie vilje vil bli utslettet for evig på grunn av syndenes inkompatibilitet med Guds hellige natur.  Syvendedags adventistene tror at et evig helvete er en falsk lære av hedensk opprinnelse og at de syndige vil utslettes i ildsjøen. Jehovas vitner tror at det ikke kan være noen avstraffelse etter døden, fordi det ikke er noe liv etter døden.
Hundekjøtt

Hundekjøtt er kjøtt av tamhunder som holdes som matdyr og slaktes for å spises. 
Hund som matdyr er vanligst i enkelte kulturer, først og fremst i Asia (Kina (狗肉/gǒu ròu), Korea (Gaegogi/개고기) og Vietnam (Thịt chó)) og visse land i Afrika, blant annet i Nigeria. I de kulturene der hunder anses som kjæledyr er det å spise dyrene vanligvis tabu. I land der hund spises anses dette som en delikatesse og spises som oftest ved høytider.
Det er skriftlig belagt at tilberedelse av hundekjøtt er en meget gammel kulinarisk tradisjon blant annet i Kina. I det 4. århundre før Kristus anbefales hund av filosofen Mengzi. En kinesisk encyklopedi fra 1600-tallet gjør nøye rede for hundekjøttets antatte særlige gunstige virkninger. Men vurderingene er nokså forskjellig internt i landet. Mandsjuene i det nordlige Kina foraktet sørkineserne for denne matskikken. Sun Yat-sen, den sørkinesiske store revolusjonære leder i kampen mot mandsjuenes keiserdynasti, innledet gjerne sine politiske sammenkomster med et hundemåltid, for å anskueliggjøre sin innstilling til de nordkinesiske herskere. Byen Yulin langt sør i Kina fremstiller seg som hundekjøttrettenes kulinariske vugge. Hvert år i juni arrangeres det en festival for hundekjøtt, og det slaktes i den forbindelse mange tusen hunder (i 2011: 15.000 hunder).
Kritikere av at hundekjøtt benyttes som mat hevder ofte at hunder er følelsesdyr og vennlige mot mennesker, eller at slaktemetodene er for grusomme.
Rubab

Rubab eller robab (persisk: رُباب rubāb, tadsjikisk/usbekisk: рубоб) er et luttlignende instrument fra Afghanistan og Nordvest-Pakistan. Det har fått sitt navn etter det arabiske rebab som betyr «spilles med en bue», men strengene på det sentralasiatiske instrumentet blir plukket og har tydelige forskjeller i konstruksjon. Rubab brukes i hovedsak av tadsjikiske, pashtunske og iransk-kurdiske klassiske musikere.
Rubab er en type kort lutt hvis kropp er skåret ut av et enkelt stykke tre, med en membran som dekker det hule rommet som stolen er festet på. Instrumentet har tre melodistrenger stemt i kvarter, tre bordunstrenger og 11 eller 12 resonansstrenger. Instrumentet er laget av stammen til morbærtreet, hodet av dyrhuden på f.eks. en geit, og strengene enten av fordøyelsessystemet (fra tarmene til unge geiter, brakt til trådstørrelse) eller nylon.
Rubab er kjent som «løven av instrumenter» og er en av de afghanske nasjonalinstrumentene (sammen med zerbaghali). Instrumentet spiller ofte en viktig rolle i klassisk afghansk musikk. Andre steder er det kjent som kabuli rebab. Det er forgjengeren til det nordindiske sarod, men har i motsetning til sistnevnte tverrbånd. Da den muslimske musikeren Mardana ble den første disippel av Guru Nának ble rabab en viktig del av sikh-musikk. Men selv om instrumentets navn også kommer fra rubab, er punjabi-instrumentet konstruert på en annen måte.
Rubab er attestert fra det 7. århundre. Det er nevnt i gamle persiske bøker, og mange sufi-poeter nevner det i sine dikt. Det er et tradisjonelt instrument i Khorasan og er i dag mye brukt i land som Afghanistan, Iran, Pakistan, Tadsjikistan og Usbekistan. Instrumentene som lages i Iran er litt annerledes enn de i Afghanistan.
I Tadsjikistan spilles et lignende men noe ulik rubab-i-pamir (pamiri rubab), med en tynnere kropp og nakke. Rubab fra Pamir-området har seks strenger, der hver av dem er festet med bestemte mellomrom nedover langs nakken, i likhet med den femte strengen på en amerikansk banjo. Denne konstruksjonen er valgt fremfor at strengene går fra hodet til stolen.
Mantoides gama

Utseende

En middelsstor, forholdsvis kraftig stjertvinge med to stjerter på bakvingen, den fremre av disse er kort og tynn, den bakre temmelig lang og bred. Hunnens overside er brun med en litt bronseaktig glans, og et hvitt område ved bakvingens bakkant, dette har et par svarte flekker. Undersiden er lysbrun, med et tilsvarende hvitt område som på oversiden.

Utbredelse

Arten er utbredt i Sørøst-Asia, fra Burma i vest til Borneo i øst.
Florø Turn og Idrettsforening

Florø Turn og Idrettsforening (Florø T&IF, FT&IF) er et idrettslag stiftet 1893. Florø Stadion er klubbens hjemmebane i tillegg til Florø Idrettssenter som ligger like ved.
Turn var en sentral idrett de første årene, men det ble også arrangert stevner innen friidrett fra 1894. I disse konkurransene var det også øvelser som balansegang og løfting av manualer. Blant klubbens arrangement siden fremstår det årlige Florø Friidrettsfestival som det fremste.
Rødbrun steinsopp

Kjennetegn

Rødbrun steinsopp er nær beslektet med vanlig steinsopp (boletus edilus). Den har imidlertid en mer rødlig hatt, og hatten er gjerne litt større. Ellers er den lik steinsoppen i at den har en hvelvet til halvkuleformet hatt, en stilk med hvitt årenett øverst og et rørlag som er hvitt, så senere gult til gulgrønt, og med en stort sett gul røråpning, slik at den er gul under hatten.

Utbredelse

Rødbrun steinsopp er nært knyttet til furu (navnet betyr «steinsopp som liker furu»), men kan også knyttes til gran og og einer. Den er godt representert i Sverige (særlig i sør), i Norge, i Danmark, i Skottland, Slovenia og Tyskland. Enkelte også funnet i Spania, Tsjekkia og Mexico. I Norge er den relativt sjelden, men den er observert i Oslofjorden.
Et Norge i krig

Et Norge i Krig er et norsk humorpreget radioprogram som gikk på P3 i 2004. Programmet var av og med Kristopher Schau, Morten Ståle Nilsen og Øystein Karlsen. Innholdet bestod av "makabre essays og tok et oppgjør med norsk dobbeltmoral, ispedd tung rockemusikk". Programmet ble omstridt og etter få uker bestemte daværende kringkastingsjef, John G. Bernander, å ta det av lufta.
Et Norge i krig var et av P3 mest populære programmer og hadde jevnt over ca 100 000 lyttere.

Nedleggelse

Etter bare noen få sendinger måtte Et Norge i Krig avsluttes. Grunnen var at kanalen mente innholdet var for sterkt. Radiosjef i NRK på tidspunktet, Nils Heldal, gav beskjeden om at programmet skulle tas av luften, en avgjørelse som ble tatt av kringkastingssjef John G. Bernander. Det ble ikke kjent før flere år etterpå at det var Bernander som gav ordren om å stoppe programmet.
Microeurydemus

Utseende

Små (ca. 4 - 5 millimeter), brede til nokså avlange, blanke eller halvmatte, brunrøde bladbiller. Antennene er tynne, noe kortere enn kroppen. Pronotum er rundet, en del smalere enn til nesten så bredt som de jevnbrede dekkvingene, som har fine punktrader. Bein har noe fortykkede lår med en skarp tann på undersiden.

Levevis

Både larvene og de voksne (imago) er planteetere.

Utbredelse

Slekten er utbredt i Afrika og det sørlige Arabia.
Squash under Stillehavslekene 2003

Squash under Stillehavslekene  2003. Squash var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var sjette gangen som squash var med på programmet under stillehavslekene. Papua Ny-Guinea ble beste nasjon, de vant alle fire gullmedaljene.
Rocket Mortgage Classic

Rocket Mortgage Classic er en golfturnering på PGA-touren, som erstattet The National og ble arrangert for første gang i 2019 på Detroit Golf Club i Detroit.
Mau (distrikt)

Demografi

Ved folketellingen i 2011 var det 2 205 170 innbyggere i distriktet, mot 1 853 997 i 2001. Den urbane befolkningen utgjør 22,66 % av befolkningen.
Barn i alderen 0 til 6 år utgjorde 14,85 % i 2011 mot 20,17 % i 2001. Antallet jenter i den alderen per tusen gutter er 946 i 2011.
Vildhallon

Vildhallon er et musikkalbum av Cornelis Vreeswijk, utgitt i 1979.
Wordfeud

Wordfeud er et Scrabble-lignende spill tilgjengelig for iPhone, Android og Windows Phone 7. Spillet er utviklet av Håkon Bertheussen og ble lansert i 2010. Spillet er tilgjengelig på dansk, engelsk (amerikansk), engelsk (internasjonalt), finsk, fransk, nederlandsk, norsk (bokmål), norsk (nynorsk), spansk, svensk og tysk.
Greenkeeper

Greenkeeper er en yrke som omfatter skjødsel av gressmatter og vedlikehold av bunkere og vannhindre . Det er særlig golfklubber som ansetter greenkeepere, men også andre idrettsgrener som foregår på gress har behov for denne fagkompetansen, for eksempel fotball , tennis og cricket . Yrket kan beskrives som en blanding av anleggsgartner og såkalt driftsoperatør i idrettsanlegg . Stillingen Head greenkeeper omfatter ledelse av greenkeeperne ved større golfanlegg .

Utdanning

Grunnutdanning tilbys ved et utvalg skoler i Sverige . Tidligere arrangerte Gjennestad Gartnerskole greenkeeperopplæring i samarbeid med Norges Golfforbund , men denne ble lagt ned i 2007 . Fra høsten 2012 har Hvam videregående skole tilbudt et eget greenkeeperfag . Det har også blitt holdt kurs på høgskolenivå i Norge . Utdanningsdirektoratet behandler for tiden (2015) et forslag om at greenkeeping skal bli eget lærefag i den videregående skolen .
Tapas

Tapas er en rekke forskjellige spanske forretter/matretter (også kalt fingermat), slik som en blanding av oliven, oster, eller forseggjorte småretter som frityrstekt blekksprut (puntillitas) og spekeskinke. I Spania serveres ofte tapas som gratis tilbehør til drikken før middagen serveres. I USA og Storbritannia har tapas utviklet seg til en egen kokkekunst der restaurantkunder kan bestille mange forskjellige spanske småretter og kombinere disse til et helt måltid. Denne typen fingermat har også spredt seg til Skandinavia.
Domstolsstyrelsen

Domstolsstyrelsen ivaretar den praktiske administrasjonen av Danmarks domstolers virksomhet, innenfor nærmere avgrensede områder: Rettens bevillinger, personale-, bygnings-, inventar og IT-administrasjonen.
Selv om styrelsen hører til under Justitsministeriets organisasjon, arbeider den helt uavhengig av ministeriet. Således er det ikke nødvendig at ministeriet høres før styrelsen treffer en beslutning, liksom en beslutning truffet av styrelsen ikke kan endres av ministeriet.
Styrelsen har en bestyrelse og en daglig ledelse. Bestyrelsen består av 11 personer, hvorav én er høyesterettsdommer, to er landsdommere, to er byrettsdommere, én representerer det øvrige juridiske personale ved domstolene, to representerer det administrative personale ved domstolene, én er advokat og to er medlemmer med særlig ledelsesmessig og samfunnsmessig innsikt. Den daglige ledelse ivaretas av en direktør og dennes stab, som ansettes og avskjediges av bestyrelsen.
Luggala

Luggala (irsk: Log an Lágh) også kjent som Fancy Mountain (irsk:Fuinnse, som betyr asketre) er et fjell i Wicklow i Irland. Luggala er en del av fjellkjeden Wicklowfjellene, og det har en høyde på 595 meter over havet. Fjellet ligger nært innsjøen Lough Tay, og er et populært fjell for fjellklatring.
Washington County (Iowa)

Navn

Fylket er oppkalt etter USAs første president, George Washington.